Document ID: /roh_data/filtered/fineweb-2-filterrobots_roh.jsonl.gz/64068

Il servetsch da novitads curtas X (pli baud Twitter) vul puspè lubir la reclama politica sin sia plattafurma. Avant quatter onns aveva il schef da lez temp, Jack Dorsey, scumandà quella cun l’argumentaziun che la sfera d’influenza politica stoppia vegnir fadiada e na dastgia betg vegnir cumprada.
Il nov schef Elon Musk vesa quai però auter. Dentant duaja era sut il nov schef dar cunfins: Messadis fallads na duajan betg vegnir plazzads. Musk ha era puspè reactivà l’account da l’anteriur president american Donald Trump.